KOMMISSIONENS BESLUTNING af 6. november 1995 om godkendelse af det samlede programmeringsdokument for EF's strukturinterventioner i regionen Jämtlands län og i dele af regionerne Norrbottens, Västerbottens, Västernorrlands, Gävleborgs, Kopparbergs og Värmlands län, der er omfattet af mål nr. 6 i Sverige (Kun den svenske udgave er autentisk) (96/116/EF)

KOMMISSIONEN FOR DE EUROPÆISKE FÆLLESSKABER HAR under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 10, stk. 1, sidste afsnit,

under henvisning til protokol nr. 6 om særlige bestemmelser for mål nr. 6 inden for rammerne af strukturfondene i Finland og Sverige, vedlagt tiltrædelsesakten (3),

efter høring af Det Rådgivende Udvalg for Udvikling og Omstilling i Regionerne, Udvalget i medfør af Traktatens Artikel 124, Forvaltningskomitéen for Landbrugsstrukturerne og Udvikling af Landdistrikterne samt Den Stående Forvaltningskomité for Fiskeristrukturerne, og

ud fra følgende betragtninger:

Artikel 4 i protokol nr. 6 fastlægger, med forbehold for særlige bestemmelser for mål nr. 6 indeholdt i artikel 1, 2 og 3 i protokol nr. 6, at bestemmelserne i strukturfondsforordningerne, særlig bestemmelser vedrørende mål nr. 1, anvendes på mål nr. 6;

programmeringsproceduren for strukturinterventionerne under mål nr. 6 er fastsat i artikel 8, stk. 4-7, i Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (4), senest ændret ved forordning (EF) nr. 3193/94; i artikel 5, stk. 2, sidste afsnit, i forordning (EØF) nr. 4253/88 er dog fastsat, at medlemsstaterne for at forenkle og fremskynde programmeringsproceduren kan forelægge ét enkelt programmeringsdokument, der både indeholder de i artikel 8, stk. 4, i forordning (EØF) nr. 2052/88 omhandlede nødvendige oplysninger vedrørende den regionale udviklingsplan og de oplysninger, der kræves ifølge artikel 14, stk. 2, i forordning (EØF) nr. 4253/88, og ifølge artikel 10, stk. 1, sidste afsnit, i forordning (EØF) nr. 4253/88 vedtager Kommissionen én enkelt beslutning, der vedrører det samlede dokument, og som både indeholder de elementer, der er omhandlet i artikel 8, stk. 3, og oplysninger om støtte fra fondene som omhandlet i artikel 14, stk. 3, sidste afsnit, i forordning (EØF) nr. 4253/88;

den svenske regering forelagde den 29. april 1995 Kommissionen det i artikel 5, stk. 2, i forordning (EØF) nr. 4253/88 omhandlede samlede programmeringsdokument for regionen Jämtlands län ligesom dele af regionerne Norrbottens län (bortset fra Luleå kommun, Överluleå församling i Bodens kommun og Piteå kommun undtagen Markbygdens folkbokföringsdistrikt), Västerbottens län (bortset fra Nordmalings kommun, Robertsfors kommun, Vännäs kommun, Umeå kommun og Bolidens, Bureå, Burträsk, Byske, Kågedalens, Lövångers, Sankt Olovs, Sankt Örjans og Skellefteå församlingar i Skellefteå kommun), Västernorrlands län (Ånge kommun, Sollefteå kommun, Holms og Lidens församlingar i Sundsvalls kommun ligesom Anundsjö, Björna, Skorpeds og Trehörningsjö församlingar i Örnsköldsviks kommun), Gävleborgs län (Ljusdals kommun), Kopparbergs län (Älvdalens kommun, Vansbro kommun, Orsa kommun, Malungs kommun ligesom Venjans og Våmhus församlingar i Mora kommun) og Värmlands län (Torsby kommun) som angivet i bilag 1 til protokol nr. 6; dokumentet omfatter desuden de elementer, der er omhandlet i artikel 8, stk. 4 og 7, samt i artikel 10 i forordning (EØF) nr. 2052/88 og i artikel 14, stk. 2, i forordning (EØF) nr. 4253/88; de udgifter, der er afholdt i henhold til det samlede programmeringsdokument, er støtteberettigede fra den 1. januar 1995, jf. artikel 33, stk. 2, andet afsnit i forordning (EØF) nr. 4253/88;

det af denne medlemsstat forelagte samlede programmeringsdokument omfatter en beskrivelse af de valgte prioriterede felter og anmodningerne om støtte fra Den Europæiske Fond for Regionaludvikling (EFRU), Den Europæiske Socialfond (ESF), Den Europæiske Udviklings- og Garantifond for Landbruget (EUGFL), Udviklingssektionen, og Det Finansielle Instrument til Udvikling af Fiskeriet (FIUF);

ifølge artikel 3 i forordning (EØF) nr. 4253/88 skal Kommissionen inden for rammerne af partnerskabet sikre samordningen og sammenhængen mellem fondsstøtten og interventionen fra Den Europæiske Investeringsbank (EIB) og de øvrige finansielle instrumenter, herunder Det Europæiske Kul- og Stålfællesskab (EKSF), og de andre aktioner med strukturelt sigte;

EIB har været inddraget i udarbejdelsen af det samlede programmeringsdokument i overensstemmelse med artikel 8, stk. 1, i forordning (EØF) nr. 4253/88, som finder tilsvarende anvendelse for udarbejdelsen af det samlede programmeringsdokument; Banken har erklæret sig rede til at bidrage til iværksættelsen af det samlede programmeringsdokument i overensstemmelse med sine vedtægtsmæssige bestemmelser; det har, på dette stadium, dog ikke været muligt præcist at opgøre størrelsen af de EF-lån, som svarer til dette finansieringsbehov;

i henhold til artikel 2, stk. 2, i Kommissionens forordning (EØF) nr. 1866/90 af 2. juli 1990 om bestemmelser vedrørende anvendelsen af ecu ved strukturfondenes budgetmæssige gennemførelse (5), senest ændret ved forordning (EF) nr. 2745/94 (6), skal den EF-støtte, der er til rådighed for hele perioden, og dens årlige fordeling i Kommissionens beslutninger om godkendelse af et samlet programmeringsdokument udtrykkes i ecu i beslutningsårets priser og indeksreguleres; den årlige fordeling skal være i overensstemmelse med progressionen i forpligtelsesbevillingerne, jf. bilag III til forordning (EØF) nr. 2052/88 i udgaven, der er ændret ved tiltrædelsesakten (7); ved indeksreguleringen anvendes én årlig sats, der svarer til den sats, der hvert år anvendes på EF-budgettet ved den tekniske tilpasning af de finansielle overslag;

i artikel 1 i Rådets forordning (EØF) nr. 4254/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Fond for Regionaludvikling (8), ændret ved forordning (EØF) nr. 2083/93 (9), er det fastsat, hvilke aktioner EFRU kan deltage i finansieringen af;

i artikel 1 i Rådets forordning (EØF) nr. 4255/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Socialfond (10), ændret ved forordning (EØF) nr. 2084/93 (11), er det fastsat, hvilke aktioner ESF kan deltage i finansieringen af;

i artikel 1 i Rådets forordning (EØF) nr. 4256/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Udviklings- og Garantifond for Landbruget, Udviklingssektionen (12), ændret ved forordning (EØF) nr. 2085/93 (13), er det fastsat, hvilke aktioner EUGFL, Udviklingssektionen, kan deltage i finansieringen af;

i artikel 1 i Rådets forordning (EØF) nr. 2080/93 af 20. juli 1993 om gennemførelsesbestemmelser til forordning (EØF) nr. 2052/88 for så vidt angår Det Finansielle Instrument til Udvikling af Fiskeriet (14), er det fastsat, hvilke aktioner FIUF kan deltage i finansieringen af;

det samlede programmeringsdokument er blevet udarbejdet i samråd med den pågældende medlemsstat inden for rammerne af partnerskabet, jf. artikel 4 i forordning (EØF) nr. 2052/88;

det samlede programmeringsdokument opfylder de betingelser og indeholder de oplysninger, der er fastsat i artikel 14 i forordning (EØF) nr. 4253/88;

nogle af de foranstaltninger, det samlede programmeringsdokument omhandler, indebærer medfinansiering fra gældende støtteordninger, som var notificeret over for EFTA-Tilsynsmyndigheden som gældende støtteordninger ved ikrafttrædelsen af aftalen om Det Europæiske Økonomiske Samarbejdsområde eller er blevet godkendt af EFTA-Tilsynsmyndigheden eller af Kommissionen efter 1. januar 1994, eller nye eller ændrede støtteordninger, som Kommissionen endnu ikke har godkendt; de gældende støtteordninger vil, om nødvendigt, blive bragt i overensstemmelse med artikel 92 og 93 i traktaten eller afløst af andre godkendte støtteordninger;

denne intervention opfylder betingelserne i artikel 13 i forordning (EØF) nr. 4253/88 og iværksættes dermed ved en integreret metode, hvor finansieringen varetages af flere fonde;

i artikel 1 i finansforordningen af 21. december 1977 vedrørende De Europæiske Fællesskabers almindelige budget (15), senest ændret ved forordning (EF, Euratom, EKSF) nr. 2335/95 (16), er det fastsat, at der for opfyldelsen af de retlige forpligtelser, der er indgået i forbindelse med aktioner, hvis gennemførelse strækker sig over mere end ét regnskabsår, fastsættes en frist, som på hensigtsmæssig måde præciseres over for modtageren, når støtten ydes;

alle øvrige betingelser for, at der kan ydes støtte fra EFRU, ESF, EUGFL, Udviklingssektionen, og FIUF, er opfyldt -

VEDTAGET FØLGENDE BESLUTNING:

Artikel 1

Det samlede programmeringsdokument for EF's strukturinterventioner i regionen Jämtlands län ligesom dele af regionerne Norrbottens län (bortset fra Luleå kommun, Överluleå församling i Bodens kommun og Piteå kommun undtagen Markbygdens folkbokföringsdistrikt), Västerbottens län (bortset fra Nordmalings kommun, Robertsfors kommun, Vännäs kommun, Umeå kommun og Bolidens, Bureå, Burträsk, Byske, Kågedalens, Lövångers, Sankt Olovs, Sankt Örjans og Skellefteå församlingar i Skellefteå kommun), Västernorrlands län (Ånge kommun, Sollefteå kommun, Holms og Lidens församlingar i Sundsvalls kommun ligesom Anundsjö, Björna, Skorpeds og Trehörningsjö församlingar i Örnsköldsviks kommun), Gävleborgs län (Ljusdals kommun), Kopparbergs län (Älvdalens kommun, Vansbro kommun, Orsa kommun, Malungs kommun ligesom Venjans og Våmhus församlingar i Mora kommun) og Värmlands län (Torsby kommun), der er omfattet af mål nr. 6 i Sverige i perioden 1. januar 1995 til 31. december 1999, godkendes.

Artikel 2

Det samlede programmeringsdokument omfatter følgende hovedelementer:

a) de prioriterede felter, der er udvalgt med henblik på den fælles indsats, deres specifikke mål udtrykt i tal, vurderingen af den forventede virkning og deres sammenhæng med den økonomiske, sociale og regionale politik i Sverige

de prioriterede felter er følgende:

1. udvikling af beskæftigelse og erhvervsliv2. fremme af kompetence

3. landbrug, fisk og naturressourcer

4. udvikling af landsbyer og fællesskab

5. samisk udvikling

b) støtten fra strukturfondene og FIUF, jf. artikel 4

c) de nærmere bestemmelser om gennemførelsen af det samlede programmeringsdokument vedrørende:

- bestemmelserne om overvågning og evaluering

- bestemmelserne om den finansielle gennemførelse

- bestemmelserne om overholdelsen af EF-politikkerne

d) bestemmelserne vedrørende kontrol af overholdelse af additionalitetsprincippet og en første evaluering heraf

e) de bestemmelser, der påtænkes for at inddrage miljømyndighederne i gennemførelsen af det samlede programmeringsdokument

f) de midler, der stilles til rådighed til den tekniske bistand, der er påkrævet i forbindelse med forberedelsen, gennemførelsen eller tilpasningen af de pågældende aktioner.

Artikel 3

Indeksreguleringen foregår på grundlag af følgende årlige fordeling af det samlede, maksimale støttebeløb fra strukturfondene og FIUF:

>TABELPOSITION>

Artikel 4

Støtten fra strukturfondene og FIUF vedrørende det samlede programmeringsdokument udgør højst 252,0 mio. ECU.

De nærmere bestemmelser om den finansielle støtte, herunder finansielle bidrag fra strukturfondene og FIUF til felter og foranstaltninger, fremgår af den finansieringsplan og de gennemførelsesbestemmelser, der er en integreret del af det samlede programmeringsdokument.

Det forventede nationale finansieringsbehov, der er ca. 236,05 mio. ECU for den offentlige sektor og 146,97 mio. ECU for den private sektor, kan delvis dækkes gennem EF-lån, særlig fra EKSF og EIB.

Artikel 5

1. Den samlede disponible EF-støtte fordeles mellem strukturfondene og FIUF på følgende måde:

>TABELPOSITION>

2. De budgetmæssige forpligtelser vedrørende den første tranche er fastsat til:

>TABELPOSITION>

Forpligtelserne vedrørende de efterfølgende trancher fastsættes på grundlag af det samlede programmeringsdokuments finansieringsplan og tempoet i gennemførelsen.

Artikel 6

Fordelingen mellem strukturfondene og FIUF og de nærmere bestemmelser om støtten kan senere variere som følge af tilpasninger, der under hensyntagen til de budgetmæssige muligheder og bestemmelser vedtages i henhold til proceduren i artikel 25, stk. 5, i forordning (EØF) nr. 4253/88.

Artikel 7

1. Denne beslutning foregriber ikke Kommissionens stillingtagen med hensyn til notificerede eller ikke-notificerede, nye eller gældende støtteordninger, der anvendes ved gennemførelsen af foranstaltningerne, der er indeholdt i programmeringsdokumentet; i overensstemmelse med artikel 92 og 93 i traktaten skal støtteordninger godkendes af Kommissionen, undtagen når de ligger inden for de minimis-reglerne i overensstemmelse med Fællesskabets rammebestemmelser for statsstøtte til små og mellemstore virksomheder (17).

2. EF-støtte i forbindelse med gældende støtteordninger i betydningen af artikel 172, stk. 5, i tiltrædelsestraktaten er underlagt mulige ændringer eller begrænsninger, som måtte være nødvendige for at sikre deres overensstemmelse med traktaten.

3. EF-støtte til nye eller ændrede støtteordninger er udsat, indtil disse er blevet godkendt af Kommissionen.

Artikel 8

EF-støtten vedrører udgifter i forbindelse med de aktioner, der er omfattet af det samlede programmeringsdokument, og for hvilke der i medlemsstaten er vedtaget retligt bindende bestemmelser og indgået forpligtelser for de fornødne finansielle midler senest den 31. december 1999. Udgifterne til de pågældende aktioner skal konteres senest den 31. december 2001.

Artikel 9

Det samlede programmeringsdokument skal gennemføres i overensstemmelse med EF-rettens bestemmelser, og navnlig traktatens artikel 6, 30, 48, 52 og 59 samt EF-direktiverne om samordning af fremgangsmåderne med hensyn til indgåelse af offentlige kontrakter.

Artikel 10

Denne beslutning er rettet til Kongeriget Sverige.

Udfærdiget i Bruxelles, den 6. november 1995.

På Kommissionens vegne

Monika WULF-MATHIES

Medlem af Kommissionen

(1) EFT nr. L 374 af 31. 12. 1988, s. 1.

(2) EFT nr. L 337 af 24. 12. 1994, s. 11.

(3) EFT nr. L 1 af 1. 1. 1995, s. 11.

(4) EFT nr. L 185 af 15. 7. 1988, s. 9.

(5) EFT nr. L 170 af 3. 7. 1990, s. 36.

(6) EFT nr. L 290 af 11. 11. 1994, s. 4.

(7) EFT nr. L 1 af 1. 1. 1995, s. 218.

(8) EFT nr. L 374 af 31. 12 1988, s. 15.

(9) EFT nr. L 193 af 31. 7. 1993, s. 34.

(10) EFT nr. L 374 af 31. 12. 1988, s. 21.

(11) EFT nr. L 193 af 31. 7. 1993, s. 39.

(12) EFT nr. L 374 af 31. 12. 1988, s. 25.

(13) EFT nr. L 193 af 31. 7. 1993, s. 44.

(14) EFT nr. L 193 af 31. 7. 1993, s. 1.

(15) EFT nr. L 356 af 31. 12. 1977, s. 1.

(16) EFT nr. L 240 af 7. 10. 1994, s. 12.

(17) EFT nr. C 213 af 19. 8. 1992, s. 2.